title: Rozhodnutie Komisie (EÚ) 2019/236 zo 7. februára 2019, ktorým sa stanovujú vnútorné pravidlá týkajúce sa poskytovania informácií dotknutým osobám a obmedzenia niektorých ich práv v súvislosti so spracúvaním osobných údajov Európskou komisiou na účely vnútornej bezpečnosti inštitúcií Únie

text:
                  8.2.2019

                  SK

                  Úradný vestník Európskej únie

                  L 37/144

         ROZHODNUTIE KOMISIE (EÚ) 2019/236
         zo 7. februára 2019,
         ktorým sa stanovujú vnútorné pravidlá týkajúce sa poskytovania informácií dotknutým osobám a obmedzenia niektorých ich práv v súvislosti so spracúvaním osobných údajov Európskou komisiou na účely vnútornej bezpečnosti inštitúcií Únie
         EURÓPSKA KOMISIA,
         so zreteľom na Zmluvu o fungovaní Európskej únie, a najmä na jej článok 249 ods. 1,
         keďže:

                     (1)

                     Komisia musí pracovať v bezpečnom a chránenom prostredí. Na to potrebuje jednotný a integrovaný prístup, pokiaľ ide o jej bezpečnosť, ktorý poskytne náležité úrovne ochrany osôb, majetku a informácií úmernej zisteným rizikám, a ktorý zabezpečí efektívne a včasné zaistenie bezpečnosti. Komisia čelí závažným hrozbám a výzvam v oblasti bezpečnosti, najmä v súvislosti s terorizmom, kybernetickými útokmi a politickou a obchodnou špionážou.

                     (2)

                     V záujme zaistenia bezpečnosti osôb, majetku a informácií Komisia, najmä prostredníctvom riaditeľstva pre bezpečnosť Generálneho riaditeľstva pre ľudské zdroje a bezpečnosť, prijíma opatrenia stanovené v rozhodnutí Komisie (EÚ, Euratom) 2015/443 (1), ktoré zahŕňajú spracúvanie viacerých kategórií osobných údajov. Tieto opatrenia obsahujú vykonávanie bezpečnostných previerok osôb podľa článku 7 ods. 5, posudzovanie hrozieb podľa článku 12 a bezpečnostné vyšetrovania podľa článku 13 rozhodnutia (EÚ, Euratom) 2015/443. Komisia v rámci svojho vyšetrovacieho mandátu zhromažďuje informácie relevantné pre vyšetrovanie vrátane osobných údajov z rôznych zdrojov, ako napr. verejných orgánov či fyzických osôb, a vymieňa si ich s ďalšími inštitúciami, orgánmi, úradmi a agentúrami Únie, príslušnými orgánmi členských štátov a tretími krajinami a s medzinárodnými organizáciami, a to pred vykonávaním vyšetrovacích alebo koordinačných činností, počas nich aj po ich ukončení.

                     (3)

                     Kategórie osobných údajov spracúvané Komisiou zahŕňajú napríklad identifikačné údaje, kontaktné údaje, profesijné údaje a údaje súvisiace či uvedené do súvislosti s predmetom bezpečnostnej previerky osôb, posúdenia hrozieb alebo bezpečnostných vyšetrovaní. Osobné údaje sa uchovávajú v zabezpečenom elektronickom prostredí s cieľom zabrániť nezákonnému prístupu osôb alebo nezákonnému prenosu údajov osobám mimo Komisie. Osobné údaje sa až do konca vyšetrovania uchovávajú v útvaroch Komisie zodpovedných za vyšetrovanie. V závislosti od kategórie vyšetrovania, konkrétne v prípade podozrenia zo spáchania trestnej činnosti, v kontexte kontrarozviedky alebo v rámci boja proti terorizmu, sa na rôzne spracovateľské činnosti vzťahujú rôzne obdobia uchovávania údajov. Na konci obdobia uchovávania údajov sa informácie súvisiace s daným prípadom vrátane osobných údajov odstránia (2).

                     (4)

                     Komisia má pri vykonávaní svojich úloh ako prevádzkovateľ povinnosť v súvislosti so spracúvaním osobných údajov dodržiavať práva fyzických osôb, ktoré sú uznané v článku 8 ods. 1 Charty základných práv Európskej únie a v článku 16 ods. 1 Zmluvy o fungovaní Európskej Únie, ako aj práva stanovené v nariadení Európskeho Parlamentu a Rady (EÚ) 2018/1725 (3). Od Komisie sa súčasne vyžaduje, aby dodržiavala prísne pravidlá dôvernosti uvedené v článku 9 rozhodnutia (EÚ, Euratom) 2015/443.

                     (5)

                     Za určitých okolností treba zosúladiť práva dotknutých osôb podľa nariadenia (EÚ) 2018/1725 s potrebou, aby Komisia účinne vykonávala svoje úlohy týkajúce sa zaistenia bezpečnosti osôb, majetku a informácií v Komisii podľa rozhodnutia (EÚ, Euratom) 2015/443, najmä pokiaľ ide o bezpečnostné vyšetrovania a pri plnom dodržiavaní základných práv a slobôd iných dotknutých osôb. Článok 25 ods. 1 písm. c), d) a h) nariadenia (EÚ) 2018/1725 poskytuje Komisii na tento účel možnosť obmedziť uplatňovanie článkov 14 až 17 a článkov 19, 20 a 35, ako aj zásadu transparentnosti stanovenú v článku 4 ods. 1 písm. a), pokiaľ jeho ustanovenia zodpovedajú právam a povinnostiam uvedeným v článkoch 14 až 17 a článkoch 19 a 20 tohto nariadenia.

                     (6)

                     S cieľom zabezpečiť, aby Komisia účinne vykonávala svoje úlohy týkajúce sa zaistenia bezpečnosti osôb, majetku a informácií v Komisii podľa rozhodnutia (EÚ, Euratom) 2015/443, najmä pokiaľ ide o bezpečnostné vyšetrovania, pri súčasnom dodržiavaní noriem ochrany osobných údajov podľa nariadenia (EÚ) 2018/1725, je potrebné prijať vnútorné pravidlá, na základe ktorých môže Komisia obmedziť práva dotknutých osôb v súlade s článkom 25 ods. 1 písm. c), d) a h) nariadenia (EÚ) 2018/1725.

                     (7)

                     Tieto vnútorné pravidlá by sa mali vzťahovať na všetky operácie spracúvania vykonávané Komisiou pri plnení jej úloh s cieľom zaistiť bezpečnosť osôb, majetku a informácií v Komisii v súlade s rozhodnutím (EÚ, Euratom) 2015/443, a najmä na jej prešetrovaciu funkciu v oblasti bezpečnosti. Mali by sa uplatňovať na operácie spracúvania údajov vykonávané pred začatím prešetrovania, počas prešetrovaní a počas monitorovania opatrení nadväzujúcich na výsledok prešetrovaní.

                     (8)

                     V záujme dodržiavania článkov 14, 15 a 16 nariadenia (EÚ) 2018/1725 by Komisia mala transparentne a jasne informovať všetky jednotlivé osoby o svojich činnostiach, ktoré zahŕňajú spracúvanie ich osobných údajov, a o ich právach, a to oznámením týkajúcim sa ochrany údajov uverejneným na webovom sídle Komisie.

                     (9)

                     Komisia by okrem toho mala individuálne a vo vhodnom formáte informovať dotknuté osoby zapojené do bezpečnostného vyšetrovania, t. j. osoby, ktorých sa vyšetrovanie týka, ako ja svedkov. Komisia by okrem toho mala individuálne informovať osoby, ktorých údaje sa spracúvajú v súvislosti s bezpečnostnými opatreniami prijatými podľa článku 7 ods. 5 a článku 12 ods. 1 písm. d) a e) rozhodnutia (EÚ, Euratom) 2015/443, konkrétne pri prehľadávaní priestorov Komisie a pri prehľadávaní komunikačných a informačných systémov a vybavenia.

                     (10)

                     Na základe článku 25 nariadenia (EÚ) 2018/1725 môže byť potrebné, aby Komisia obmedzila poskytovanie informácií dotknutým osobám a výkon iných práv dotknutých osôb s cieľom chrániť najmä bezpečnostné vyšetrovanie, svoje vlastné vyšetrovacie nástroje a metódy, bezpečnostné vyšetrovania a konania ostatných verejných orgánov, ako aj práva iných osôb v súvislosti s týmto bezpečnostným vyšetrovaním, prešetrovaniami a/alebo konaniami.

                     (11)

                     V niektorých prípadoch by poskytnutie konkrétnych informácií dotknutým osobám alebo odhalenie existencie vyšetrovania alebo bezpečnostných opatrení prijatých podľa článku 12 ods. 1 písm. d) a e) rozhodnutia (EÚ, Euratom) 2015/443, konkrétne prehľadávanie priestorov Komisie a prehľadávanie komunikačných a informačných systémov a vybavenia, mohlo znemožniť alebo vážne oslabiť účel vyšetrovania a schopnosť Komisie zaistiť vlastnú bezpečnosť, a najmä účinne vykonávať bezpečnostné vyšetrovania v budúcnosti.

                     (12)

                     V záujme zachovania účinnej spolupráce podľa článku 17 ods. 2 a 3 rozhodnutia (EÚ, Euratom) 2015/443 môže byť navyše nutné, aby Komisia obmedzila výkon práv dotknutých osôb s cieľom chrániť operácie spracúvania údajov iných inštitúcií, orgánov, úradov a agentúr Únie alebo príslušných orgánov členských štátov. Na tento účel by Komisia mala konzultovať s týmito inštitúciami, orgánmi, úradmi a agentúrami relevantné dôvody na uplatnenie obmedzení a ich nutnosť a primeranosť.

                     (13)

                     Komisia musí prípadne obmedziť aj poskytovanie informácií dotknutým osobám a výkon iných práv dotknutých osôb v súvislosti s osobnými údajmi získanými od tretích krajín alebo medzinárodných organizácií s cieľom plniť svoju úlohu spolupráce s uvedenými krajinami alebo organizáciami, a tak zaručiť dosiahnutie dôležitého cieľa, ktorým je všeobecný verejný záujem Únie. Za určitých okolností však záujem alebo základné práva dotknutej osoby môžu prevažovať nad záujmom medzinárodnej spolupráce.

                     (14)

                     Komisia by mala so všetkými obmedzeniami zaobchádzať transparentne a každé uplatnenie obmedzení registrovať v príslušnom systéme záznamov.

                     (15)

                     Podľa článku 25 ods. 8 nariadenia (EÚ) 2018/1725 môžu prevádzkovatelia poskytnutie informácií odložiť, od neho upustiť alebo ho môžu zamietnuť z dôvodu uplatnenia obmedzenia voči dotknutej osobe, pokiaľ by poskytnutie týchto informácií akýmkoľvek spôsobom ohrozilo účel obmedzenia. Je to najmä v prípade obmedzenia práv stanovených v článkoch 16 a 35 nariadenia (EÚ) 2018/1725.

                     (16)

                     Komisia by mala pravidelne preskúmavať uložené obmedzenia s cieľom zabezpečiť, že práva dotknutej osoby byť informovaná v súlade s článkami 16 a 35 nariadenia (EÚ) 2018/1725 sú obmedzené len dovtedy, kým sú takéto obmedzenia nevyhnutné na to, aby Komisia mohla zaistiť svoju bezpečnosť, a najmä aby mohla vykonať svoje bezpečnostné vyšetrenia.

                     (17)

                     Keď sa obmedzujú iné práva dotknutých osôb, prevádzkovateľ by mal v jednotlivých prípadoch individuálne posúdiť, či by informovanie o obmedzení neohrozilo účel obmedzenia.

                     (18)

                     Úradník Komisie pre ochranu údajov by mal nezávisle preskúmať uplatňovanie obmedzení s cieľom zabezpečiť súlad s týmto rozhodnutím.

                     (19)

                     Európsky dozorný úradník pre ochranu údajov predložil stanovisko 10. decembra 2018.

               PRIJALA TOTO ROZHODNUTIE:

            Článok 1
            Predmet úpravy a rozsah pôsobnosti

               1.   Toto rozhodnutie stanovuje pravidlá, ktoré má Komisia dodržiavať počas vykonávania všetkých svojich úloh v súlade s rozhodnutím (EÚ, Euratom) 2015/443 pri informovaní dotknutých osôb o spracúvaní ich údajov v súlade s článkami 14, 15 a 16 nariadenia (EÚ) 2018/1725.
               Stanovuje aj podmienky, za ktorých môže Komisia obmedziť použitie článku 4, článkov 14 až 17 a článkov 19, 20 a 35 nariadenia (EÚ) 2018/1725 v súlade s článkom 25 ods. 1 písm. c), d) a h) uvedeného nariadenia.

               2.   Toto rozhodnutie sa vzťahuje na spracúvanie osobných údajov Komisiou na účel činností vykonávaných v záujme zaistenia bezpečnosti osôb, majetku a informácií v Komisii podľa rozhodnutia (EÚ, Euratom) 2015/443 alebo vo vzťahu k týmto činnostiam.

            Článok 2
            Uplatniteľné výnimky a obmedzenia

               1.   Ak Komisia vykonáva svoje povinnosti so zreteľom na práva dotknutých osôb podľa nariadenia (EÚ) 2018/1725, posúdi, či sa uplatňujú akékoľvek výnimky stanovené v uvedenom nariadení.

               2.   Komisia môže na základe článkov 3 až 7 tohto rozhodnutia obmedziť uplatňovanie článkov 14 až 17 a článkov 19, 20 a 35 nariadenia (EÚ) 2018/1725, ako aj zásady transparentnosti stanovenej v článku 4 ods. 1 písm. a) uvedeného nariadenia, pokiaľ jeho ustanovenia zodpovedajú právam a povinnostiam stanoveným v článkoch 14 až 17 a článkoch 19 a 20 nariadenia (EÚ) 2018/1725, ak by výkon týchto práv a povinností ohrozil vnútornú bezpečnosť inštitúcií, orgánov, úradov alebo agentúr Únie vrátane ich elektronických komunikačných sietí okrem iného tým, že by došlo k zverejneniu jej nástrojov a metód vyšetrovania v súvislosti s bezpečnostnými vyšetreniami alebo k nepriaznivému ovplyvneniu práv a slobôd ostatných dotknutých osôb.

               3.   Komisia môže na základe článkov 3 až 7 obmedziť práva a povinnosti uvedené v odseku 2 tohto článku v súvislosti s osobnými údajmi získanými od iných inštitúcií, orgánov, agentúr a úradov Únie, príslušných orgánov členských štátov alebo tretích krajín alebo od medzinárodných organizácií, a to za týchto okolností:

                           a)

                           ak by uplatňovanie týchto práv a povinností mohlo byť obmedzené ďalšími inštitúciami, orgánmi, agentúrami a úradmi na základe iných aktov uvedených v článku 25 nariadenia (EÚ) 2018/1725 alebo v súlade s kapitolou IX uvedeného nariadenia alebo podľa nariadenia Európskeho parlamentu a Rady (EÚ) 2016/794 (4) alebo nariadenia Rady (EÚ) 2017/1939 (5);

                           b)

                           ak by výkon týchto práv a povinností mohol byť obmedzený príslušnými orgánmi členských štátov na základe aktov uvedených v článku 23 nariadenia Európskeho parlamentu a Rady (EÚ) 2016/679 (6) alebo v rámci vnútroštátnych opatrení, ktorými sa transponuje článok 13 ods. 3, článok 15 ods. 3 alebo článok 16 ods. 3 smernice Európskeho parlamentu a Rady (EÚ) 2016/680 (7);

                           c)

                           ak by výkon týchto práv a povinností mohol ohroziť spoluprácu Komisie s tretími krajinami alebo medzinárodnými organizáciami v súvislosti s výmenou informácií o potenciálnych hrozbách spojených s kontrarozviedkovou činnosťou a bojom proti terorizmu, ako aj pri vykonávaní bezpečnostných vyšetrovaní Komisie.

                     Pred uplatnením obmedzení za okolností uvedených v prvom pododseku písm. a) a b) Komisia konzultuje s príslušnými inštitúciami, orgánmi, agentúrami, úradmi alebo príslušnými orgánmi členských štátov, okrem prípadov, keď je Komisii zrejmé, že uplatnenie obmedzenia je stanovené v niektorom z aktov uvedených v týchto písmenách, alebo že takáto konzultácia by ohrozila účel jej činností podľa rozhodnutia (EÚ, Euratom) 2015/443.
               Ustanovenia prvého pododseku písm. c) tohto odseku sa neuplatňujú, ak nad záujmom Komisie spolupracovať s tretími krajinami alebo medzinárodnými organizáciami prevažujú záujmy alebo základné práva a slobody dotknutých osôb.

               4.   V odsekoch 1, 2 a 3 sa bez toho, aby bolo dotknuté uplatňovanie iných rozhodnutí Komisie, stanovujú vnútorné pravidlá týkajúce sa poskytovania informácií dotknutým osobám a obmedzenia určitých práv podľa článku 25 nariadenia (EÚ) 2018/1725 a článku 23 rokovacieho poriadku Komisie.

            Článok 3
            Poskytovanie informácií dotknutým osobám

               1.   Komisia na svojom webovom sídle uverejní oznámenia o ochrane údajov, ktorými budú všetky dotknuté osoby informované o činnostiach Komisie súvisiacich so spracúvaním ich osobných údajov na účely vykonávania úloh Komisie podľa rozhodnutia (EÚ, Euratom) 2015/443.

               2.   Komisia individuálne a vo vhodnom formáte informuje svedkov a osoby dotknuté bezpečnostným vyšetrovaním o spracúvaní ich osobných údajov. Komisia by okrem toho mala individuálne informovať osoby, ktorých údaje sa spracúvajú v súvislosti s bezpečnostnými opatreniami prijatými podľa článku 7 ods. 5 a článku 12 ods. 1 písm. d) a e) rozhodnutia (EÚ, Euratom) 2015/443, konkrétne pri prehľadávaní priestorov Komisie a pri prehľadávaní komunikačných a informačných systémov a vybavenia.

               3.   Ak Komisia úplne alebo čiastočne obmedzí poskytovanie informácií dotknutým osobám uvedeným v odseku 2 tohto článku, zaznamená a zaregistruje dôvody obmedzenia v súlade s článkom 6 tohto rozhodnutia.

            Článok 4
            Právo dotknutých osôb na prístup k osobným údajom, právo na vymazanie a právo na obmedzenie spracúvania

               1.   Ak Komisia úplne alebo čiastočne obmedzí právo dotknutých osôb na prístup k údajom, na vymazanie alebo na obmedzenie spracúvania v zmysle článkov 17, 19, resp. 20 nariadenia (EÚ) 2018/1725, informuje v odpovedi na žiadosť o prístup k údajom, vymazanie alebo obmedzenie spracúvania príslušnú dotknutú osobu o uplatnenom obmedzení a jeho hlavných dôvodoch, ako aj o možnosti podať sťažnosť európskemu dozornému úradníkovi pre ochranu údajov alebo využiť súdny prostriedok nápravy na Súdnom dvore Európskej únie.

               2.   Poskytnutie informácií týkajúcich sa dôvodov obmedzenia uvedených v odseku 1 tohto článku môže byť odložené, vynechané alebo zamietnuté na obdobie, počas ktorého by marilo účel obmedzenia.

               3.   Komisia v súlade s článkom 6 tohto rozhodnutia zaznamená a zaregistruje dôvody obmedzenia.

               4.   Ak je právo na prístup k osobným údajom plne alebo čiastočne obmedzené, dotknutá osoba môže uplatniť svoje právo na prístup prostredníctvom európskeho dozorného úradníka pre ochranu údajov v súlade s článkom 25 ods. 6, 7 a 8 nariadenia (EÚ) 2018/1725.

            Článok 5
            Oznamovanie prípadov porušenia ochrany osobných údajov dotknutým osobám
            Ak Komisia obmedzí oznamovanie prípadov porušenia ochrany osobných údajov dotknutej osobe tak, ako je to uvedené v článku 35 nariadenia (EÚ) 2018/1725, zaznamená a zaregistruje dôvody obmedzenia v súlade s článkom 6 tohto rozhodnutia.

            Článok 6
            Zaznamenávanie a registrovanie obmedzení

               1.   Komisia zaznamená dôvody každého obmedzenia uplatneného podľa tohto rozhodnutia vrátane posúdenia potreby a primeranosti obmedzenia s prihliadnutím na príslušné skutočnosti obsiahnuté v článku 25 ods. 2 nariadenia (EÚ) 2018/1725.
               Na tento účel príslušný záznam obsahuje informácie o tom, akým spôsobom by výkon práva ohrozil účel úloh Komisie podľa rozhodnutia (EÚ, Euratom) 2015/443 alebo účel obmedzení uplatnených na základe článku 2 ods. 2 alebo ods. 3, alebo by nepriaznivo ovplyvnil práva a slobody ostatných dotknutých osôb.

               2.   Uvedený záznam a v náležitých prípadoch aj dokumenty obsahujúce súvisiace skutkové a právne prvky sa zaregistrujú. Na požiadanie sa sprístupnia európskemu dozornému úradníkovi pre ochranu údajov.

            Článok 7
            Trvanie obmedzení

               1.   Obmedzenia uvedené v článkoch 3, 4 a 5 tohto rozhodnutia sa uplatňujú tak dlho, kým sú platné dôvody, ktoré ich opodstatňujú.

               2.   Ak dôvody obmedzenia uvedené v článku 3 alebo článku 5 tohto rozhodnutia už neplatia, Komisia obmedzenie zruší a dotknutej osobe poskytne dôvody obmedzenia. Súčasne bude Komisia dotknutú osobu informovať o možnosti podať kedykoľvek sťažnosť európskemu dozornému úradníkovi pre ochranu údajov, alebo žiadať o súdne prostriedky nápravy na Súdnom dvore Európskej únie.

               3.   Komisia preskúma uplatňovanie obmedzení uvedených v článkoch 4 a 6 každých šesť mesiacov od ich prijatia a pri skončení príslušného prešetrovania. Komisia takisto každoročne sleduje, či treba obmedzenie/odloženie zachovať.

            Článok 8
            Preskúmanie zodpovednou osobou

               1.   Úradník Komisie pre ochranu údajov bude bezodkladne informovaný vždy, keď budú v súlade s týmto rozhodnutím práva dotknutých osôb obmedzené. Úradníkovi pre ochranu údajov sa na požiadanie poskytne prístup k záznamu a všetkým dokumentom, ktoré obsahujú základné skutkové a právne prvky.

               2.   Úradník Komisie pre ochranu údajov môže požiadať o preskúmanie obmedzení. Zodpovedná osoba je informovaná o výsledku požadovaného preskúmania.

               3.   Výmena informácií s úradníkom pre ochranu údajov uskutočnená počas celého postupu sa zaznamenáva vo vhodnej forme.

            Článok 9
            Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie.

            V Bruseli 7. februára 2019

                  Za Komisiu

                  predseda

               Jean-Claude JUNCKER

            (1)  Rozhodnutie Komisie (EÚ, Euratom) 2015/443 z 13. marca 2015 o bezpečnosti v Komisii (Ú. v. EÚ L 72, 17.3.2015, s. 41).

            (2)  Uchovávanie súborov v Komisii upravuje spoločný zoznam uchovávania, regulačný dokument (jeho posledná verzia je SEC[(2012) 713] vo forme harmonogramu uchovávania, ktorý stanovuje lehoty uchovávania pre rôzne druhy súborov Komisie.

            (3)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).

            (4)  Nariadenie Európskeho parlamentu a Rady (EÚ) 2016/794 z 11. mája 2016 o Agentúre Európskej únie pre spoluprácu v oblasti presadzovania práva (Europol), ktorým sa nahrádzajú a zrušujú rozhodnutia Rady 2009/371/SVV, 2009/934/SVV, 2009/935/SVV, 2009/936/SVV a 2009/968/SVV (Ú. v. EÚ L 135, 24.5.2016, s. 53).

            (5)  Nariadenie Rady (EÚ) 2017/1939 z 12. októbra 2017, ktorým sa vykonáva posilnená spolupráca na účely zriadenia Európskej prokuratúry (ďalej len „EPPO“, Ú. v. EÚ L 283, 31.10.2017, s. 1).

            (6)  Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a voľnom pohybe týchto údajov a o zrušení smernice 95/46/ES (všeobecné nariadenie o ochrane údajov) (Ú. v. EÚ L 119, 4.5.2016, s. 1).

            (7)  Smernica Európskeho parlamentu a Rady (EÚ) 2016/680 z 27. apríla 2016 o ochrane fyzických osôb pri spracúvaní osobných údajov príslušnými orgánmi na účely predchádzania trestným činom, ich vyšetrovania, odhaľovania alebo stíhania alebo na účely výkonu trestných sankcií a o voľnom pohybe takýchto údajov a o zrušení rámcového rozhodnutia Rady 2008/977/SVV (Ú. v. EÚ L 119, 4.5.2016, s. 89).


title: Rozhodnutie Rady (EÚ) 2019/304 z 18. februára 2019, ktoré sa týka oznámenia Spojeného kráľovstva Veľkej Británie a Severného Írska o tom, že si už neželá zúčastňovať sa na niektorých ustanoveniach schengenského acquis obsiahnutých v nariadení Rady (ES) č. 377/2004 o vytvorení siete imigračných styčných dôstojníkov

text:
                  22.2.2019

                  SK

                  Úradný vestník Európskej únie

                  L 51/7

         ROZHODNUTIE RADY (EÚ) 2019/304
         z 18. februára 2019,
         ktoré sa týka oznámenia Spojeného kráľovstva Veľkej Británie a Severného Írska o tom, že si už neželá zúčastňovať sa na niektorých ustanoveniach schengenského acquis obsiahnutých v nariadení Rady (ES) č. 377/2004 o vytvorení siete imigračných styčných dôstojníkov
         RADA EURÓPSKEJ ÚNIE,
         so zreteľom na Zmluvu o Európskej únii,
         so zreteľom na Zmluvu o fungovaní Európskej únie,
         so zreteľom na návrh Európskej komisie,
         so zreteľom na Protokol č. 19 o schengenskom acquis začlenenom do rámca Európskej únie, ktorý je pripojený k Zmluve o Európskej únii a Zmluve o fungovaní Európskej únie, a najmä na jeho článok 5 ods. 3,
         so zreteľom na oznámenie podľa článku 5 ods. 2 Protokolu č. 19 o schengenskom acquis začlenenom do rámca Európskej únie, ktoré vláda Spojeného kráľovstva Veľkej Británie a Severného Írska zaslala listom predsedovi Rady 1. októbra 2018 o tom, že si neželá zúčastniť sa na návrhu nariadenia Európskeho parlamentu a Rady o vytvorení európskej siete imigračných styčných dôstojníkov,
         keďže:

                     (1)

                     Spojené kráľovstvo sa zúčastnilo na nariadení Rady (ES) č. 377/2004 (1) zmenenom nariadením Európskeho parlamentu a Rady (EÚ) č. 493/2011 z 5. apríla 2011 (2).

                     (2)

                     Spojené kráľovstvo 1. októbra 2018 v rámci požadovanej trojmesačnej lehoty oznámilo predsedovi Rady svoje želanie nezúčastniť sa na prijatí prepracovaného znenia nariadenia (ES) č. 377/2004, ktoré Komisia navrhla 16. mája 2018 a ktoré Rada prijala vo všetkých požadovaných jazykoch 2. júla 2018.

                     (3)

                     Cieľom nariadenia (ES) č. 377/2004 je posilniť spoluprácu medzi imigračnými styčnými dôstojníkmi vyslanými do tretích krajín, a to najmä stanovením povinnosti zriadiť miestne alebo regionálne siete imigračných styčných dôstojníkov, ako aj podporovaním používania osobitného elektronického nástroja na pravidelné výmeny informácií v rámci miestnych sietí a vytvorením systému podávania správ o činnostiach sietí imigračných styčných dôstojníkov prostredníctvom polročných správ predsedníctva bez toho, aby sa vyžadovalo používanie akýchkoľvek operačných systémov alebo priama interakcia s akýmikoľvek právnymi ustanoveniami obsiahnutými v iných právnych nástrojoch, ktoré sú súčasťou schengenského acquis.

                     (4)

                     Návrh prepracovaného znenia nariadenia (ES) č. 377/2004 zo 16. mája 2018 zameraný na zvýšenie koordinácie a optimalizáciu využívania imigračných styčných dôstojníkov vrátane nových európskych styčných dôstojníkov vyslaných do tretích krajín s cieľom účinnejšie reagovať na priority EÚ v oblasti migrácie sa neodchyľuje od charakteru súčasného nariadenia (ES) č. 377/2004, pokiaľ ide o jeho špecifickú interakciu s ostatnými časťami schengenského acquis.

                     (5)

                     Návrh prepracovaného znenia nariadenia (ES) č. 377/2004, ako aj súčasné nariadenie (ES) č. 377/2004 možno preto považovať za samostatné opatrenie v rámci schengenského acquis, ktoré nie je v operačnej interakcii s inými právnymi nástrojmi, ktoré sú súčasťou schengenského acquis.

                     (6)

                     Vzhľadom na samostatnú povahu súčasného nariadenia (ES) č. 377/2004 v rámci schengenského acquis možno v tomto výnimočnom prípade usúdiť, že ak sa Spojené kráľovstvo už nezúčastňuje na tomto súčasnom nariadení alebo na jeho ďalších zmenách, ale naďalej sa zúčastňuje na zostávajúcom schengenskom acquis, na ktorom sa v súčasnosti zúčastňuje podľa rozhodnutia Rady 2000/365/ES (3), zabezpečilo by to čo najväčšiu možnú účasť Spojeného kráľovstva bez toho, aby to vážne ohrozilo praktické fungovanie ostatných častí schengenského acquis, a to pri súčasnom rešpektovaní ich vzájomného súladu.

                     (7)

                     Článok 8 ods. 2 rozhodnutia 2000/365/ES by sa preto mal v súlade s článkom 5 ods. 3 protokolu č. 19 prestať uplatňovať na Spojené kráľovstvo Veľkej Británie a Severného Írska, pokiaľ ide o súčasné nariadenie (ES) č. 377/2004 a akékoľvek jeho ďalšie zmeny vrátane návrhu na prepracovanie nariadenia (ES) č. 377/2004, a to od nadobudnutia účinnosti návrhu prepracovaného znenia nariadenia (ES) č. 377/2004.

                     (8)

                     V dôsledku toho by sa bod 6 prílohy I k rozhodnutiu Rady 2004/926/ES (4), pokiaľ ide o nariadenie (ES) č. 377/2004, mal v súlade s článkom 5 ods. 3 protokolu č. 19 takisto prestať uplatňovať odo dňa nadobudnutia účinnosti návrhu prepracovaného znenia,

               PRIJALA TOTO ROZHODNUTIE:

            Článok 1
            Rozhodnutie 2000/365/ES a bod 6 prílohy I k rozhodnutiu 2004/926/ES sa prestanú uplatňovať na Spojené kráľovstvo Veľkej Británie a Severného Írska, pokiaľ ide o nariadenie Rady (ES) č. 377/2004 a akékoľvek jeho ďalšie zmeny, a to odo dňa nadobudnutia účinnosti návrhu prepracovaného znenia nariadenia Európskeho parlamentu a Rady o vytvorení európskej siete imigračných styčných dôstojníkov.

            Článok 2
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

            V Bruseli 18. februára 2019

                  Za Radu

                  predsedníčka

               F. MOGHERINI

            (1)  Nariadenie Rady (ES) č. 377/2004 z 19. februára 2004 o vytvorení siete imigračných styčných dôstojníkov (Ú. v. EÚ L 64, 2.3.2004, s. 1).

            (2)  Nariadenie Európskeho parlamentu a Rady (EÚ) č. 493/2011 z 5. apríla 2011, ktorým sa mení a dopĺňa nariadenie Rady (ES) č. 377/2004 o vytvorení siete imigračných styčných dôstojníkov (Ú. v. EÚ L 141, 27.5.2011, s. 13).

            (3)  Rozhodnutie Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

            (4)  Rozhodnutie Rady 2004/926/ES z 22. decembra 2004 o nadobudnutí účinnosti niektorých ustanovení schengenského acquis Spojeným kráľovstvom Veľkej Británie a Severného Írska (Ú. v. EÚ L 395, 31.12.2004, s. 70).


title: Rozhodnutie Rady (EÚ) 2019/380 zo 4. marca 2019 o pozícii, ktorá sa má v mene Európskej únie prijať v Spoločnom výbore EHP k zmene prílohy IX (Finančné služby) a prílohy XIX (Ochrana spotrebiteľa) k Dohode o EHP (Text s významom pre EHP)

text:
                  11.3.2019

                  SK

                  Úradný vestník Európskej únie

                  L 69/43

         ROZHODNUTIE RADY (EÚ) 2019/380
         zo 4. marca 2019
         o pozícii, ktorá sa má v mene Európskej únie prijať v Spoločnom výbore EHP k zmene prílohy IX (Finančné služby) a prílohy XIX (Ochrana spotrebiteľa) k Dohode o EHP
         (Text s významom pre EHP)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 114 v spojení s článkom 218 ods. 9,
         so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
         so zreteľom na návrh Európskej komisie,
         keďže:

                     (1)

                     Dohoda o Európskom hospodárskom priestore (2) (ďalej len „Dohoda o EHP“) nadobudla platnosť 1. januára 1994.

                     (2)

                     Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, príloha IX (Finančné služby) a príloha XIX (Ochrana spotrebiteľa) k uvedenej dohode.

                     (3)

                     Smernica Európskeho parlamentu a Rady 2014/17/EÚ (3) sa má začleniť do Dohody o EHP.

                     (4)

                     Prílohy IX a XIX k Dohode o EHP by sa preto mali zodpovedajúcim spôsobom zmeniť.

                     (5)

                     Pozícia Únie v Spoločnom výbore EHP by preto mala byť založená na pripojenom návrhu rozhodnutia,

               PRIJALA TOTO ROZHODNUTIE:

            Článok 1
            Pozícia, ktorá sa má v mene Európskej únie prijať v Spoločnom výbore EHP k navrhovanej zmene prílohy IX (Finančné služby) a prílohy XIX (Ochrana spotrebiteľa) k Dohode o EHP, je založená na návrhu rozhodnutia Spoločného výboru EHP pripojenom k tomuto rozhodnutiu.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 4. marca 2019

                  Za Radu

                  predseda

               A. ANTON

            (1)  Ú. v. ES L 305, 30.11.1994, s. 6.

            (2)  Ú. v. ES L 1, 3.1.1994, s. 3.

            (3)  Smernica Európskeho parlamentu a Rady 2014/17/EÚ zo 4. februára 2014 o zmluvách o úvere pre spotrebiteľov týkajúcich sa nehnuteľností určených na bývanie a o zmene smerníc 2008/48/ES a 2013/36/EÚ a nariadenia (EÚ) č. 1093/2010 (Ú. v. EÚ L 60, 28.2.2014, s. 34).

            NÁVRH
            ROZHODNUTIE SPOLOČNÉHO VÝBORU EHP č. …/2019
            z …,
            ktorým sa mení príloha IX (Finančné služby) a príloha XIX (Ochrana spotrebiteľa) k Dohode o EHP
            SPOLOČNÝ VÝBOR EHP,
            so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
            keďže:

                        (1)

                        Smernica Európskeho parlamentu a Rady 2014/17/EÚ zo 4. februára 2014 o zmluvách o úvere pre spotrebiteľov týkajúcich sa nehnuteľností určených na bývanie a o zmene smerníc 2008/48/ES a 2013/36/EÚ a nariadenia (EÚ) č. 1093/2010 (1) v znení korigenda uverejneného v Ú. v. EÚ L 246, 23.9.2015, s. 11 sa má začleniť do Dohody o EHP.

                        (2)

                        Prílohy IX a XIX k Dohode o EHP by sa preto mali zodpovedajúcim spôsobom zmeniť,

                  PRIJAL TOTO ROZHODNUTIE:

               Článok 1
               Príloha IX k Dohode o EHP sa mení takto:

                           1.

                           V bode 31g [nariadenie Európskeho parlamentu a Rady (EÚ) č. 1093/2010] sa dopĺňa táto zarážka:

                                       „—

                                          32014 L 0017: smernica Európskeho parlamentu a Rady 2014/17/EÚ zo 4. februára 2014 (Ú. v. EÚ L 60, 28.2.2014, s. 34) v znení korigenda uverejneného v Ú. v. EÚ L 246, 23.9.2015, s. 11.“

                           2.

                           Za bod 31i [nariadenie Európskeho parlamentu a Rady (EÚ) č. 1095/2010] sa vkladá tento bod:

                                       „31j.

                                          32014 L 0017: smernica Európskeho parlamentu a Rady 2014/17/EÚ zo 4. februára 2014 o zmluvách o úvere pre spotrebiteľov týkajúcich sa nehnuteľností určených na bývanie a o zmene smerníc 2008/48/ES a 2013/36/EÚ a nariadenia (EÚ) č. 1093/2010 (Ú. v. EÚ L 60, 28.2.2014, s. 34) v znení korigenda uverejneného v Ú. v. EÚ L 246, 23.9.2015, s. 11.
                                       Ustanovenia smernice sa na účely tejto dohody vykladajú s týmito úpravami:

                                                   a)

                                                   Bez ohľadu na ustanovenia protokolu 1 k tejto dohode a ak sa v tejto dohode nestanovuje inak, slovami „členský(-é) štát(-y)“ a „príslušné orgány“ sa okrem významu v smernici rozumejú aj štáty EZVO a ich príslušné orgány.

                                                   b)

                                                   V článku 5 ods. 3 písm. b) sa za slová „Európskym orgánom dohľadu (Európskym orgánom pre bankovníctvo) (ďalej len „EBA“)“ vkladajú slová „alebo prípadne s Dozorným úradom EZVO“.

                                                   c)

                                                   V článku 12 ods. 3 a článku 27 ods. 3, pokiaľ ide o štáty EZVO, sa slovami „20. marca 2014“ v príslušnom gramatickom tvare rozumie „dátum nadobudnutia účinnosti rozhodnutia Spoločného výboru EHP č. …/… z … [toto rozhodnutie]“ v príslušnom gramatickom tvare.

                                                   d)

                                                   V článku 14 ods. 5, pokiaľ ide o štáty EZVO, sa slovami „20. marca 2014“ rozumie „dátumu nadobudnutia účinnosti rozhodnutia Spoločného výboru EHP č. …/… z … [toto rozhodnutie]“ a slovami „až do 21. marca 2019“ sa rozumie „počas piatich rokov od uvedeného dátumu nadobudnutia účinnosti“.

                                                   e)

                                                   V článku 26 ods. 2 sa dopĺňa tento pododsek:
                                                   „Lichtenštajnsko je oslobodené od štatistického monitorovania požadovaného podľa článku 26 ods. 2“

                                                   f)

                                                   V článku 34 ods. 2 piatom pododseku a ods. 4 písm. b) sa slová „EBA môže v takomto prípade konať“ nahrádzajú slovami „EBA alebo prípadne Dozorný úrad EZVO môžu v takomto prípade konať“.

                                                   g)

                                                   V článku 37 sa slová „môže EBA konať v súlade s právomocami, ktoré mu boli zverené uvedeným článkom, a akékoľvek záväzné rozhodnutie, ktoré EBA urobil“ nahrádzajú slovami „môže EBA alebo prípadne Dozorný orgán EZVO konať v súlade s právomocami, ktoré mu boli zverené uvedeným článkom, a akékoľvek záväzné rozhodnutie, ktoré EBA alebo prípadne Dozorný orgán EZVO urobil“.

                                                   h)

                                                   V článku 43, pokiaľ ide o štáty EZVO, sa slovami „pred 21. marcom 2016“ a „pred 20. marcom 2014“ rozumie „pred dňom nadobudnutia účinnosti rozhodnutia Spoločného výboru EHP č. …/… z … [toto rozhodnutie]“ a slovami „do 21. marca 2017“ sa rozumie ‚do jedného roka odo dňa nadobudnutia účinnosti rozhodnutia Spoločného výboru EHP č. …/… z … [toto rozhodnutie]“.

               Článok 2
               V bode 7 h (smernica Európskeho parlamentu a Rady 2008/48/ES) prílohy XIX k Dohode o EHP sa dopĺňa táto zarážka:

                           „—

                              32014 L 0017: smernica Európskeho parlamentu a Rady 2014/17/EÚ zo 4. februára 2014 (Ú. v. EÚ L 60, 28.2.2014, s. 34) v znení korigenda uverejneného v Ú. v. EÚ L 246, 23.9.2015, s. 11.“

               Článok 3
               Znenie smernice 2014/17/EÚ v znení korigenda uverejneného v Ú. v. EÚ L 246, 23.9.2015, s. 11 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.

               Článok 4
               Toto rozhodnutie nadobúda účinnosť […] pod podmienkou, že boli doručené všetky oznámenia podľa článku 103 ods. 1 Dohody o EHP (*1).

               Článok 5
               Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

               V Bruseli

                     Za Spoločný výbor EHP

                     predseda

                     tajomníci Spoločného výboru EHP

               (1)  Ú. v. EÚ L 60, 28.2.2014, s. 34.

               (*1)  [Ústavné požiadavky neboli oznámené.] [Ústavné požiadavky boli oznámené.]


title: Rozhodnutie Rady (EÚ) 2019/381 zo 4. marca 2019 o pozícii, ktorá sa má v mene Európskej únie prijať v Spoločnom výbore EHP k zmene prílohy II (Technické predpisy, normy, skúšky a certifikácia) a prílohy XI (Elektronická komunikácia, audiovizuálne služby a informačná spoločnosť) k Dohode o EHP (Text s významom pre EHP)

text:
                  11.3.2019

                  SK

                  Úradný vestník Európskej únie

                  L 69/46

         ROZHODNUTIE RADY (EÚ) 2019/381
         zo 4. marca 2019
         o pozícii, ktorá sa má v mene Európskej únie prijať v Spoločnom výbore EHP k zmene prílohy II (Technické predpisy, normy, skúšky a certifikácia) a prílohy XI (Elektronická komunikácia, audiovizuálne služby a informačná spoločnosť) k Dohode o EHP
         (Text s významom pre EHP)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej články 43, 114 a 337 v spojení s jej článkom 218 ods. 9,
         so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
         so zreteľom na návrh Európskej komisie,
         keďže:

                     (1)

                     Dohoda o Európskom hospodárskom priestore (2) (ďalej len „Dohoda o EHP“) nadobudla platnosť 1. januára 1994.

                     (2)

                     Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, príloha II (Technické predpisy, normy, skúšky a certifikácia) a príloha XI (Elektronická komunikácia, audiovizuálne služby a informačná spoločnosť) k uvedenej dohode.

                     (3)

                     Smernica Európskeho parlamentu a Rady (EÚ) 2015/1535 (3) sa má začleniť do Dohody o EHP.

                     (4)

                     Prílohy II a XI k Dohode o EHP by sa preto mali zodpovedajúcim spôsobom zmeniť.

                     (5)

                     Pozícia Únie v Spoločnom výbore EHP by preto mala byť založená na pripojenom návrhu rozhodnutia,

               PRIJALA TOTO ROZHODNUTIE:

            Článok 1
            Pozícia, ktorá sa má v mene Únie prijať v Spoločnom výbore EHP k navrhovanej zmene prílohy II (Technické predpisy, normy, skúšky a certifikácia) a prílohy XI (Elektronická komunikácia, audiovizuálne služby a informačná spoločnosť) k Dohode o EHP, je založená na návrhu rozhodnutia Spoločného výboru EHP pripojenom k tomuto rozhodnutiu.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 4. marca 2019

                  Za Radu

                  predseda

               A. ANTON

            (1)  Ú. v. ES L 305, 30.11.1994, s. 6.

            (2)  Ú. v. ES L 1, 3.1.1994, s. 3.

            (3)  Smernica Európskeho parlamentu a Rady (EÚ) 2015/1535 z 9. septembra 2015, ktorou sa stanovuje postup pri poskytovaní informácií v oblasti technických predpisov a pravidiel vzťahujúcich sa na služby informačnej spoločnosti (Ú. v. EÚ L 241, 17.9.2015, s. 1).

            NÁVRH
            ROZHODNUTIE SPOLOČNÉHO VÝBORU EHP č. …/2019
            z …,
            ktorým sa mení príloha II (Technické predpisy, normy, skúšky a certifikácia) a príloha XI (Elektronická komunikácia, audiovizuálne služby a informačná spoločnosť) k Dohode o EHP
            SPOLOČNÝ VÝBOR EHP,
            so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
            keďže:

                        (1)

                        Smernica Európskeho parlamentu a Rady (EÚ) 2015/1535 z 9. septembra 2015, ktorou sa stanovuje postup pri poskytovaní informácií v oblasti technických predpisov a pravidiel vzťahujúcich sa na služby informačnej spoločnosti (1), sa má začleniť do Dohody o EHP.

                        (2)

                        Smernicou (EÚ) 2015/1535 sa zrušuje smernica Európskeho parlamentu a Rady 98/34/ES (2), zmenená smernicou Európskeho parlamentu a Rady 98/48/ES (3), začlenená do Dohody o EHP, a preto je potrebné odkaz na ňu v rámci Dohody o EHP vypustiť.

                        (3)

                        Zatiaľ čo štáty EZVO môžu k návrhu technického predpisu, ktorý oznámili iné štáty EZVO, vydať pripomienky a podrobné stanoviská, v prípade návrhu technického predpisu, ktorý oznámili členské štáty Únie, môžu predložiť len pripomienky, čo platí aj naopak.

                        (4)

                        Prílohy II a XI k Dohode o EHP by sa preto mali zodpovedajúcim spôsobom zmeniť,

                  PRIJAL TOTO ROZHODNUTIE:

               Článok 1
               V kapitole XIX prílohy II k Dohode o EHP sa text bodu 1 (smernica Európskeho parlamentu a Rady 98/34/ES) nahrádza takto:
               „32015 L 1535: Smernica Európskeho parlamentu a Rady (EÚ) 2015/1535 z 9. septembra 2015, ktorou sa stanovuje postup pri poskytovaní informácií v oblasti technických predpisov a pravidiel vzťahujúcich sa na služby informačnej spoločnosti (Ú. v. EÚ L 241, 17.9.2015, s. 1).
               Ustanovenia smernice sa na účely tejto dohody vykladajú s týmito úpravami:

                           a)

                           V článku 1 ods. 1 písm. c) sa druhý pododsek nahrádza takto:
                           „Pojem „technická špecifikácia“ sa vzťahuje aj na výrobné metódy a postupy používané v súvislosti s výrobkami určenými na spotrebu pre ľudí a zvieratá a s liekmi, ako sú vymedzené v článku 1 smernice 2001/83/ES (začlenenej do kapitoly XIII bodu 15q prílohy II k Dohode o EHP rozhodnutím Spoločného výboru EHP č. 82/2002 z 25. júna 2002 (4)), ako aj na výrobné metódy a postupy vzťahujúce sa na iné výrobky v prípadoch, keď majú vplyv na charakteristiky týchto výrobkov.“;

                           b)

                           V článku 5 ods. 1 prvom pododseku sa dopĺňa tento text:
                           „Úplné znenie oznámeného návrhu technického predpisu je dostupné v pôvodnom jazyku, ako aj v úplnom preklade do jedného z úradných jazykov Únie.“;

                           c)

                           V článku 5 ods. 1 sa dopĺňa tento pododsek:
                           „Komisia v mene Únie na jednej strane a Dozorný úrad EZVO alebo štáty EZVO prostredníctvom Dozorného úradu EZVO na strane druhej si môžu vyžiadať ďalšie informácie o oznámenom návrhu technického predpisu.“;

                           d)

                           V článku 5 ods. 2 sa dopĺňa tento pododsek:
                           „Pripomienky štátov EZVO posiela Dozorný orgán EZVO Komisii vo forme jednotného koordinovaného oznámenia a pripomienky Únie posiela Komisia Dozornému orgánu EZVO.“;

                           e)

                           V článku 6 ods. 1, 2 a 7 sa výraz „členský štát“ nahrádza výrazom „štát EZVO“ a výraz „Komisia“ sa nahrádza výrazom „Dozorný úrad EZVO“.

                           f)

                           Článok 6 ods. 3, 4, 5 a 6 sa neuplatňuje.“

               Článok 2
               Text bodu 5i (smernica Európskeho parlamentu a Rady 98/34/ES) prílohy XI k Dohode o EHP sa nahrádza takto:
               „32015 L 1535: Smernica Európskeho parlamentu a Rady (EÚ) 2015/1535 z 9. septembra 2015, ktorou sa stanovuje postup pri poskytovaní informácií v oblasti technických predpisov a pravidiel vzťahujúcich sa na služby informačnej spoločnosti (Ú. v. EÚ L 241, 17.9.2015, s. 1).
               Ustanovenia smernice sa na účely tejto dohody vykladajú s týmito úpravami:

                           a)

                           V článku 1 ods. 1 písm. c) sa druhý pododsek nahrádza takto:
                           „Pojem „technická špecifikácia“ sa vzťahuje aj na výrobné metódy a postupy používané v súvislosti s výrobkami určenými na spotrebu pre ľudí a zvieratá a s liekmi, ako sú vymedzené v článku 1 smernice 2001/83/ES (začlenenej do kapitoly XIII bodu 15q prílohy II k Dohode o EHP rozhodnutím Spoločného výboru EHP č. 82/2002 z 25. júna 2002 (5)), ako aj na výrobné metódy a postupy vzťahujúce sa na iné výrobky v prípadoch, keď majú vplyv na charakteristiky týchto výrobkov.“;

                           b)

                           V článku 5 ods. 1 prvom pododseku sa dopĺňa tento text:
                           „Úplné znenie oznámeného návrhu technického predpisu je dostupné v pôvodnom jazyku, ako aj v úplnom preklade do jedného z úradných jazykov Únie.“;

                           c)

                           V článku 5 ods. 1 sa dopĺňa tento pododsek:
                           „Komisia v mene Únie na jednej strane a Dozorný úrad EZVO alebo štáty EZVO prostredníctvom Dozorného úradu EZVO na strane druhej si môžu vyžiadať ďalšie informácie o oznámenom návrhu technického predpisu.“;

                           d)

                           V článku 5 ods. 2 sa dopĺňa tento pododsek:
                           „Pripomienky štátov EZVO posiela Dozorný orgán EZVO Komisii vo forme jednotného koordinovaného oznámenia a pripomienky Únie posiela Komisia Dozornému orgánu EZVO.“;

                           e)

                           V článku 6 ods. 1, 2 a 7 sa výraz „členský štát“ nahrádza výrazom „štát EZVO“ a výraz „Komisia“ sa nahrádza výrazom „Dozorný úrad EZVO“.

                           f)

                           Článok 6 ods. 3, 4, 5 a 6 sa neuplatňuje.“

               Článok 3
               Znenie smernice (EÚ) 2015/1535 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.

               Článok 4
               Toto rozhodnutie nadobúda účinnosť pod podmienkou, že boli doručené všetky oznámenia podľa článku 103 ods. 1 Dohody o EHP (*1).

               Článok 5
               Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

               V Bruseli

                     Za Spoločný výbor EHP

                     predseda

                     tajomníci Spoločného výboru EHP

               (1)  Ú. v. EÚ L 241, 17.9.2015, s. 1.

               (2)  Ú. v. ES L 204, 21.7.1998, s. 37.

               (3)  Ú. v. ES L 217, 5.8.1998, s. 18.

               (4)  Ú. v. ES L 266, 3.10.2002, s. 32 a dodatok EHP č. 49, 3.10.2002, s. 22.

               (5)  Ú. v. ES L 266, 3.10.2002, s. 32 a dodatok EHP č. 49, 3.10.2002, s. 22.

               (*1)  [Ústavné požiadavky neboli oznámené.] [Ústavné požiadavky boli oznámené.]


title: Rozhodnutie zástupcov vlád členských štátov (EÚ, Euratom) 2019/383 zo 6 marca 2019, ktorým sa vymenúva sudca Všeobecného súdu

text:
                  11.3.2019

                  SK

                  Úradný vestník Európskej únie

                  L 69/51

         ROZHODNUTIE ZÁSTUPCOV VLÁD ČLENSKÝCH ŠTÁTOV (EÚ, Euratom) 2019/383
         zo 6 marca 2019,
         ktorým sa vymenúva sudca Všeobecného súdu
         ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 19,
         so zreteľom na Zmluvu o fungovaní Európskej únie, a najmä na jej články 254 a 255,
         so zreteľom na Zmluvu o založení Európskeho spoločenstva pre atómovú energiu, a najmä na jej článok 106a ods. 1,
         keďže:

                     (1)

                     V článku 48 Protokolu č. 3 o štatúte Súdneho dvora Európskej únie, zmeneného nariadením Európskeho parlamentu a Rady (EÚ, Euratom) 2015/2422 (1), sa uvádza, že Všeobecný súd sa od 1. septembra 2019 skladá z 2 sudcov za každý členský štát.

                     (2)

                     Článok 2 písm. c) uvedeného nariadenia stanovuje, že funkčné obdobie štyroch z deviatich ďalších sudcov, ktorí majú byť vymenovaní od 1. septembra 2019, sa skončí 31. augusta 2022. Uvedení štyria sudcovia sa určia tak, že vlády štyroch členských štátov navrhnú dvoch sudcov na čiastočnú obmenu Všeobecného súdu v roku 2022.

                     (3)

                     Na funkciu ďalšej sudkyne Všeobecného súdu bola navrhnutá pani Tuula Riitta PYNNÄ.

                     (5)

                     Výbor zriadený podľa článku 255 Zmluvy o fungovaní Európskej únie poskytol stanovisko k vhodnosti pani Tuuly Riitty PYNNÄOVEJ vykonávať funkciu sudkyne Všeobecného súdu,

               PRIJALI TOTO ROZHODNUTIE:

            Článok 1
            Pani Tuula Riitta PYNNÄ sa vymenúva za sudkyňu Všeobecného súdu na obdobie od 1. septembra 2019 do 31. augusta 2022.

            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

            V Bruseli 6. marca 2019

                  Predsedníčka

               L. ODOBESCU

            (1)  Nariadenie Európskeho parlamentu a Rady (EÚ, Euratom) 2015/2422 zo 16. decembra 2015, ktorým sa mení Protokol č. 3 o štatúte Súdneho dvora Európskej únie (Ú. v. EÚ L 341, 24.12.2015, s. 14).


title: Rozhodnutie Rady (EÚ) 2019/407 zo 4. marca 2019 o uzavretí Dohody o predchádzaní neregulovanému rybolovu na šírom mori v strednej časti Severného ľadového oceánu v mene Európskej únie

text:
                  15.3.2019

                  SK

                  Úradný vestník Európskej únie

                  L 73/1

         ROZHODNUTIE RADY (EÚ) 2019/407
         zo 4. marca 2019
         o uzavretí Dohody o predchádzaní neregulovanému rybolovu na šírom mori v strednej časti Severného ľadového oceánu v mene Európskej únie
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 43 v spojení s článkom 218 ods. 6 druhým pododsekom písm. a) bodom v),
         so zreteľom na návrh Európskej komisie,
         so zreteľom na súhlas Európskeho parlamentu (1),
         keďže:

                     (1)

                     Únia má v rámci spoločnej politiky v oblasti rybného hospodárstva výlučnú právomoc prijímať opatrenia zamerané na ochranu morských biologických zdrojov a uzatvárať dohody s tretími krajinami a medzinárodnými organizáciami v tomto ohľade.

                     (2)

                     Podľa rozhodnutí Rady 98/392/ES (2) a 98/414/ES (3) je Únia zmluvnou stranou Dohovoru Organizácie Spojených národov o morskom práve z 10. decembra 1982 (ďalej len „dohovor“) a Dohody o uplatňovaní ustanovení Dohovoru Organizácie Spojených národov o morskom práve z 10. decembra 1982 o ochrane a využívaní transzonálnych zásob rýb a populácií rýb migrujúcich na veľké vzdialenosti (ďalej len „dohoda o populáciách rýb“). V dohovore, ako aj v dohode o populáciách rýb sa požaduje, aby všetky štáty spolupracovali pri ochrane a riadení morských biologických zdrojov. Dohodou o predchádzaní neregulovanému rybolovu na šírom mori v strednej časti Severného ľadového oceánu (ďalej len „dohoda“) sa spĺňa táto požiadavka.

                     (3)

                     V nariadení Európskeho parlamentu a Rady (EÚ) č. 1380/2013 (4) sa stanovuje, že Únia má v záujme zabezpečenia udržateľného využívania, riadenia a ochrany morských biologických zdrojov a morského prostredia riadiť svoje vonkajšie vzťahy v oblasti rybárstva v súlade so svojimi medzinárodnými povinnosťami a cieľmi politík, ako aj cieľmi a zásadami stanovenými v článkoch 2 a 3 uvedeného nariadenia. Dohoda je v súlade s uvedenými cieľmi.

                     (4)

                     Rada 31. marca 2016 poverila Komisiu rokovaním v mene Únie týkajúcim sa medzinárodnej dohody o predchádzaní neregulovanému rybolovu na šírom mori v strednej časti Severného ľadového oceánu. Uvedené rokovania sa úspešne skončili 30. novembra 2017. V súlade s rozhodnutím Rady (EÚ) 2018/1257 (5) bola dňa 3. októbra 2018 podpísaná Dohoda o predchádzaní neregulovanému rybolovu na šírom mori v strednej časti Severného ľadového oceánu s výhradou jej uzavretia k neskoršiemu dátumu.

                     (5)

                     Pristúpením k tejto dohode sa podporí konzistentnosť prístupu Únie k ochrane všetkých oceánov a posilní sa jej záväzok týkajúci sa dlhodobej ochrany a udržateľného globálneho využívania morských biologických zdrojov.

                     (6)

                     Dohoda by sa mala schváliť,

               PRIJALA TOTO ROZHODNUTIE:

            Článok 1
            Týmto sa v mene Únie schvaľuje Dohoda o predchádzaní neregulovanému rybolovu na šírom mori v strednej časti Severného ľadového oceánu (ďalej len „dohoda“).
            Text dohody je pripojený k tomuto rozhodnutiu.

            Článok 2
            Predseda Rady určí osobu(-y) splnomocnenú(-é) uložiť, v mene Únie, listinu o schválení uvedenú v článku 15 dohody.

            Článok 3
            Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie.

            V Bruseli 4. marca 2019

                  Za Radu

                  predseda

               A. ANTON

            (1)  Súhlas z 12. februára 2019 (zatiaľ neuverejnený v úradnom vestníku).

            (2)  Rozhodnutie Rady 98/392/ES z 23. marca 1998 o uzatvorení Dohovoru Organizácie Spojených národov z 10. decembra 1982 o morskom práve a Dohody z 28. júla 1994 o vykonávaní jeho časti XI Európskym spoločenstvom (Ú. v. ES L 179, 23.6.1998, s. 1).

            (3)  Rozhodnutie Rady 98/414/ES z 8. júna 1998 o ratifikácii Dohody o vykonávaní ustanovení Dohovoru Spojených národov o morskom práve z 10. decembra 1982 týkajúceho sa zachovania a riadenia násad rýb žijúcich na oboch stranách mora a násad veľmi sťahovavých rýb Európskym spoločenstvom (Ú. v. ES L 189, 3.7.1998, s. 14).

            (4)  Nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 28.12.2013, s. 22).

            (5)  Rozhodnutie Rady (EÚ) 2018/1257 z 18. septembra 2018 o podpise Dohody o predchádzaní neregulovanému rybolovu na šírom mori v strednej časti Severného ľadového oceánu v mene Európskej únie (Ú. v. EÚ L 238, 21.9.2018, s. 1).


title: Rozhodnutie Rady (SZBP) 2019/415 zo 14. marca 2019, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny

text:
                  15.3.2019

                  SK

                  Úradný vestník Európskej únie

                  L 73/110

         ROZHODNUTIE RADY (SZBP) 2019/415
         zo 14. marca 2019,
         ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny
         RADA EURÓPSKEJ ÚNIE,
         so zreteľom na Zmluvu o Európskej únii, a najmä jej článok 29,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 17. marca 2014 prijala rozhodnutie 2014/145/SZBP (1).

                     (2)

                     Rada 12. septembra 2018 prijala rozhodnutie (SZBP) 2018/1237 (2), ktorým sa platnosť opatrení stanovených v rozhodnutí 2014/145/SZBP predlžuje na ďalších šesť mesiacov.

                     (3)

                     Vzhľadom na to, že sa územná celistvosť, zvrchovanosť a nezávislosť Ukrajiny naďalej narúša alebo ohrozuje, platnosť rozhodnutia 2014/145/SZBP by sa mala predĺžiť na ďalších šesť mesiacov.

                     (4)

                     Rada preskúmala jednotlivé označenia uvedené v prílohe k rozhodnutiu 2014/145/SZBP a rozhodla sa zmeniť informácie týkajúce sa určitých osôb a subjektov.

                     (5)

                     Záznam o jednej zosnulej osobe by sa mal vypustiť zo zoznamu označených osôb a subjektov.

                     (6)

                     Rozhodnutie 2014/145/SZBP by sa preto malo zodpovedajúcim spôsobom zmeniť,

               PRIJALA TOTO ROZHODNUTIE:

            Článok 1
            V článku 6 rozhodnutia 2014/145/SZBP sa druhý odsek nahrádza takto:

               „Toto rozhodnutie sa uplatňuje do 15. septembra 2019.“.

            Článok 2
            Príloha k rozhodnutiu 2014/145/SZBP sa mení tak, ako sa uvádza v prílohe k tomuto rozhodnutiu.

            Článok 3
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

            V Bruseli 14. marca 2019

                  Za Radu

                  predseda

               G. CIAMBA

            (1)  Rozhodnutie Rady 2014/145/SZBP zo 17. marca 2014 o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny (Ú. v. EÚ L 78, 17.3.2014, s. 16).

            (2)  Rozhodnutie Rady (SZBP) 2018/1237 z 12. septembra 2018, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny (Ú. v. EÚ L 231, 14.9.2018, s. 27).

            PRÍLOHA
            Príloha k rozhodnutiu 2014/145/SZBP sa mení takto:

                        1.

                        Vypúšťa sa záznam o tejto osobe:

                                    96.

                                    Alexander Vladimirovich ZAKHARCHENKO;

                        2.

                        Záznamy o osobách a subjektoch uvedených nižšie sa nahrádzajú týmito záznamami:
                        Osoby

                                       Meno

                                       Identifikačné údaje

                                       Odôvodnenie

                                       Dátum zaradenia na zoznam

                                       „19.

                                       Aleksandr Viktorovich VITKO
                                       (Александр Викторович ВИТКО)

                                       Dátum narodenia: 13.9.1961
                                       Miesto narodenia: Vitebsk (Bieloruská SSR)

                                       Bývalý veliteľ čiernomorskej flotily, admirál. Zástupca hlavného veliteľa ruského námorníctva.
                                       Zodpovedný za velenie ruským silám pri okupácii ukrajinského zvrchovaného územia.

                                       17.3.2014

                                       22.

                                       Dmitry Olegovich ROGOZIN
                                       (Дмитрий Олегович РОГОЗИН)

                                       Dátum narodenia: 21.12.1963
                                       Miesto narodenia: Moskva

                                       Bývalý podpredseda vlády Ruskej federácie. Verejne vyzýval na anexiu Krymu.
                                       Od roku 2018 zastáva pozíciu generálneho riaditeľa v štátnom podniku.

                                       21.3.2014

                                       31.

                                       Valery Kirillovich MEDVEDEV
                                       (Валерий Кириллович МЕДВЕДЕВ)
                                       Valeriy Kyrylovych MEDVEDIEV
                                       (Валерiй Кирилович МЕДВЕДЄВ)

                                       Dátum narodenia: 21.8.1946
                                       Miesto narodenia: Šmakovka, Primorská oblasť

                                       Bývalý predseda Sevastopolskej volebnej komisie (do 26. mája 2017). Zodpovedný za vykonanie krymského referenda. V rámci ruského systému je zodpovedný za podpísanie výsledkov referenda.
                                       Naďalej aktívne podporuje separatistické akcie alebo politiky.

                                       21.3.2014

                                       35.

                                       Oleg Yevgenyvich BELAVENTSEV
                                       (Олег Евгеньевич БЕЛАВЕНЦЕВ)

                                       Dátum narodenia: 15.9.1949
                                       Miesto narodenia: Moskva

                                       Bývalý splnomocnený zástupca prezidenta Ruskej federácie v tzv. „Krymskej federálnej oblasti“, zodpovedný za zavedenie ústavných výsad ruskej hlavy štátu na území anektovanej Krymskej autonómnej republiky. Bývalý nestály člen Ruskej bezpečnostnej rady.
                                       Bývalý splnomocnený zástupca prezidenta Ruskej federácie pre Predkaukazskú federálnu oblasť (do júna 2018).
                                       Naďalej aktívne podporuje separatistické akcie alebo politiky.

                                       29.4.2014

                                       36.

                                       Oleg Genrikhovich SAVELYEV
                                       (Олег Генрихович САВЕЛЬЕВ)

                                       Dátum narodenia: 27.10.1965
                                       Miesto narodenia: Leningrad

                                       Bývalý minister pre krymské záležitosti. Zodpovedný za integráciu anektovanej Autonómnej krymskej republiky do Ruskej federácie.
                                       Bývalý zástupca vedúceho úradu ruskej vlády, zodpovedný za organizáciu práce vládnej komisie na sociálno-ekonomickom rozvoji takzvanej „Krymskej republiky“.
                                       Vedúci úradu audítorskej komory Ruskej federácie.

                                       29.4.2014

                                       46.

                                       Denys Volodymyrovych PUSHYLIN (Денис Володимирович ПУШИЛIН),
                                       Denis Vladimirovich PUSHILIN (Денис Владимирович ПУШИЛИН)

                                       Dátum narodenia: 9.5.1981 alebo 9.5.1982
                                       Miesto narodenia: Makijvka (Donecká oblasť)

                                       Jeden z vodcov Doneckej ľudovej republiky. Účastník obsadenia a okupácie oblastnej správy v Donecku v roku 2014. Do 4. septembra 2015 takzvaný podpredseda „Ľudovej rady“ takzvanej „Doneckej ľudovej republiky“. Od 4. septembra 2015„predseda“„Ľudovej rady Doneckej ľudovej republiky“. Od 7. septembra 2018 takzvaná „výkonná hlava Doneckej ľudovej republiky“. Po takzvaných voľbách z 11. novembra 2018 takzvaná „hlava Doneckej ľudovej republiky“.

                                       29.4.2014

                                       55.

                                       Igor Nikolaevich BEZLER (prezývaný tiež Bes (čert))
                                       (Игорь Николаевич БЕЗЛЕР)
                                       Ihor Mykolayovych BEZLER
                                       (Iгор Миколайович БЕЗЛЕР)

                                       Dátum narodenia: 30.12.1965
                                       Miesto narodenia: Simferopol, Krym

                                       Jeden z bývalých vodcov samozvaných milícií v Horlivke. Prevzal kontrolu nad bezpečnostnou službou v budove ukrajinského úradu v Doneckej oblasti a potom obsadil okresný úrad ministerstva vnútra v meste Horlivka. Má kontakty s Igorom Strelkovom/Girkinom, pod ktorého velením sa podieľal na vražde ľudového poslanca miestneho zastupiteľstva v Horlivke Volodymyra Rybaka.
                                       Naďalej aktívne podporuje separatistické akcie alebo politiky.

                                       12.5.2014

                                       83.

                                       Ekaterina Yurievna GUBAREVA
                                       (Екатерина Юрьевна ГУБАРЕВА)
                                       Kateryna Yuriyivna GUBARIEVA (HUBARIEVA)
                                       (Катерина Юрiївна ГУБАРЄВА)

                                       Dátum narodenia: 5.7.1983 alebo 10.3.1983
                                       Miesto narodenia: Kachovka (Chersonská oblasť)

                                       Ako bývalá tzv. „ministerka zahraničných vecí“ bola zodpovedná za obranu tzv. „Doneckej ľudovej republiky“, čím narúšala územnú celistvosť, zvrchovanosť a nezávislosť Ukrajiny. Tým, že prijala a vykonáva túto funkciu, podporuje činnosť a politiky, ktoré narúšajú územnú celistvosť, zvrchovanosť a nezávislosť Ukrajiny. Naďalej aktívne podporuje separatistické činnosti a politiky.
                                       Bývalá členka tzv. „Ľudovej rady“„Doneckej ľudovej republiky“ (do novembra 2018).

                                       25.7.2014

                                       89.

                                       Oksana TCHIGRINA
                                       Oksana Aleksandrovna CHIGRINA (CHYHRYNA)
                                       (Оксана Александровна ЧИГРИНА)

                                       Dátum narodenia: možno 23.7.1981

                                       Bývalá hovorkyňa tzv. vlády tzv. „Luhanskej ľudovej republiky“, ktorá vydala vyhlásenia zdôvodňujúce okrem iného zostrelenie ukrajinského vojenského lietadla, vzatie rukojemníkov a bojové aktivity nelegálnych ozbrojených skupín, ktoré majú za následok narušenie územnej celistvosti, zvrchovanosti a jednoty Ukrajiny.
                                       Bývalá hovorkyňa tlačového útvaru LNR.
                                       Naďalej aktívne podporuje separatistické akcie alebo politiky.

                                       30.7.2014

                                       91.

                                       Sergey Vadimovich ABISOV
                                       (Сергей Вадимович АБИСОВ)
                                       Sergiy (Serhiy) Vadymovych ABISOV
                                       (Сергiй Вадимович АБIСОВ)

                                       Dátum narodenia: 27.11.1967
                                       Miesto narodenia: Simferopol, Krym

                                       Prijatím svojho vymenovania za tzv. „ministra vnútra Krymskej republiky“ ruským prezidentom (dekrét č. 301) z 5. mája 2014 a svojou činnosťou v tejto funkcii narúša územnú celistvosť, zvrchovanosť a jednotu Ukrajiny.
                                       V júni 2018 zbavený funkcie tzv. „ministra vnútra Krymskej republiky“.

                                       30.7.2014

                                       97.

                                       Vladimir Petrovich KONONOV (alias „Tsar“)
                                       (Владимир Петровнч КОНОНОВ)
                                       Volodymyr Petrovych KONONOV
                                       (Володимир Петрович КОНОНОВ)

                                       Dátum narodenia: 14.10.1974
                                       Miesto narodenia: Gorsky, Luhanská oblasť

                                       Od 14. augusta 2014 nahradil Igora Strelkova/Girkina vo funkcii tzv. „ministra obrany“„Doneckej ľudovej republiky“. Od apríla 2014 údajne velí divízii separatistov v Donecku a sľúbil, že vyrieši strategickú úlohu odrazenia vojenskej agresie Ukrajiny. Kononov preto podporoval činnosti a politiky, ktoré narúšajú územnú celistvosť, zvrchovanosť a nezávislosť Ukrajiny.
                                       V septembri 2018 zbavený funkcie tzv. „ministra obrany“.

                                       12.9.2014

                                       102.

                                       Andrei Nikolaevich RODKIN
                                       (Андрей Николаевич РОДКИН)

                                       Dátum narodenia: 23.9.1976
                                       Miesto narodenia: Moskva

                                       Bývalý zástupca Moskvy v takzvanej „Doneckej ľudovej republike“. Vo svojich vyhláseniach okrem iného uvádzal, že milície sú pripravené viesť partizánsku vojnu a že sa zmocnili zbrojných systémov ukrajinských ozbrojených síl. Preto podporoval činnosti a politiky, ktoré narúšajú územnú celistvosť, zvrchovanosť a nezávislosť Ukrajiny.
                                       Jeden z bývalých vodcov „zväzu donbaských dobrovoľníkov“.
                                       Naďalej aktívne podporuje separatistické akcie alebo politiky.

                                       12.9.2014

                                       103.

                                       Aleksandr Akimovich KARAMAN
                                       (Александр Акимович КАРАМАН),
                                       Alexandru CARAMAN

                                       Dátum narodenia: 26.7.1956
                                       Miesto narodenia: Cioburciu, okres Slobozia (dnešná Moldavská republika)

                                       Bývalý tzv. „podpredseda vlády pre sociálne záležitosti“„Doneckej ľudovej republiky“. Spojený s Vladimirom Anťufejevom, ktorý bol zodpovedný za separatistické „vládne“ aktivity tzv. „vlády Doneckej ľudovej republiky“. Preto podporoval činnosti a politiky, ktoré narúšajú územnú celistvosť, zvrchovanosť a nezávislosť Ukrajiny. Chránenec bývalého ruského podpredsedu vlády Dmitrija Rogozina. Bývalý vedúci úradu Rady ministrov „Doneckej ľudovej republiky“.
                                       Do marca 2017 bol tzv. „splnomocneným zástupcom prezidenta“ tzv. „Podnesterskej moldavskej republiky“ v Ruskej federácii.
                                       Naďalej aktívne podporuje separatistické akcie alebo politiky.

                                       12.9.2014

                                       120.

                                       Sergey Yurievich KOZYAKOV
                                       (Сергей Юрьевич КОЗЬЯКОВ)
                                       Serhiy Yuriyovych KOZYAKOV
                                       (Сергiй Юрiйович КОЗЬЯКОВ)

                                       Dátum narodenia: 29.9.1982 alebo 23.9.1982

                                       Ako bývalý „predseda Luhanskej ústrednej volebnej komisie“ bol zodpovedný za organizovanie tzv. „volieb“2. novembra 2014 v „Luhanskej ľudovej republike“. Tieto „voľby“ boli v rozpore s ukrajinským právom, a preto boli protiprávne. Od októbra 2015 do decembra 2017 bol tzv. „ministrom spravodlivosti“„Luhanskej ľudovej republiky“.
                                       Prevzatím a vykonávaním týchto funkcií a organizovaním protiprávnych „volieb“ aktívne podporoval činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizovali.
                                       V spolupráci so separatistickými orgánmi naďalej podporuje a legitimizuje separatistické politiky.

                                       29.11.2014

                                       122.

                                       Larisa Leonidovna AIRAPETYAN (alias Larysa AYRAPETYAN, Larisa AIRAPETYAN alebo Larysa AIRAPETYAN)
                                       (Лариса Леонидовна АЙРАПЕТЯН)
                                       (Лариса Леонiдiвна АЙРАПЕТЯН)

                                       Dátum narodenia: 21.2.1970

                                       Bývalá „ministerka zdravotníctva“ tzv. „Luhanskej ľudovej republiky“. Kandidovala v tzv. „voľbách“2. novembra 2014 na post „hlavy“ tzv. „Luhanskej ľudovej republiky“.
                                       Tieto „voľby“ sú v rozpore s ukrajinským právom, a preto sú protiprávne.
                                       Účasťou a vykonávaním tejto funkcie a tým, že sa oficiálne zúčastnil na protiprávnych „voľbách“ ako kandidát, aktívne podporuje činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizuje.
                                       Naďalej aktívne podporuje separatistické akcie alebo politiky.

                                       29.11.2014

                                       129.

                                       Yevgeniy Eduardovich MIKHAYLOV (známy tiež ako Yevhen Eduardovych MYCHAYLOV)
                                       (Евгений Эдуардович МИХАЙЛОВ)
                                       (Євген Едуардович МИХАЙЛОВ)

                                       Dátum narodenia: 17.3.1963
                                       Miesto narodenia: Archangelsk

                                       Bývalý tzv. „minister Rady ministrov“ (vedúci úradu pre vládne záležitosti) „Doneckej ľudovej republiky“.
                                       Prevzatím a vykonávaním tejto funkcie aktívne podporoval činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizovali.
                                       Naďalej aktívne podporuje separatistické akcie alebo politiky.

                                       29.11.2014

                                       132.

                                       Vladyslav Mykolayovych DEYNEGO (alias Vladislav Nikolayevich DEYNEGO)
                                       (Владислав Миколайович ДЕЙНЕГО)
                                       (Владислав Николаевич ДЕЙНЕГО)

                                       Dátum narodenia: 12.3.1964
                                       Miesto narodenia: Romny, Sumská oblasť
                                       Ромны, Сумская область

                                       Bývalý „podpredseda“„Ľudovej rady“ tzv. „Luhanskej ľudovej republiky“.
                                       Prevzatím a vykonávaním tejto funkcie aktívne podporoval činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizovali.
                                       V súčasnosti tzv. „úradujúci minister spravodlivosti“ takzvanej „Luhanskej ľudovej republiky“.

                                       29.11.2014

                                       138.

                                       Alexandr Vasilievich SHUBIN
                                       (Александр Васильевич ШУБИН)

                                       Dátum narodenia: 20.5.1972 alebo 30.5.1972
                                       Miesto narodenia: Luhansk

                                       Bývalý takzvaný „minister spravodlivosti“ nezákonnej takzvanej „Luhanskej ľudovej republiky“. Bývalý predseda „ústrednej volebnej komisie“ tzv. „Luhanskej ľudovej republiky“.
                                       Prevzatím a vykonávaním tejto funkcie aktívne podporoval činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizovali.
                                       V júni 2018 zbavený funkcie predsedu „ústrednej volebnej komisie“ takzvanej „Luhanskej ľudovej republiky“.

                                       16.2.2015

                                       142.

                                       Aleksandr Yurievich TIMOFEEV
                                       (Александр Юрьевич ТИМОФЕЕВ)
                                       Oleksandr Yuriyovych TYMOFEYEV
                                       (Олександр Юрiйович ТИМОФЕЄВ)

                                       Dátum narodenia: 15.5.1971
                                       Miesto narodenia: Nevinnomyssk, Stavropolský kraj
                                       Невинномысск, Ставропольский край

                                       Bývalý tzv. „minister financií a daní“ tzv. „Doneckej ľudovej republiky“.
                                       Prevzatím a vykonávaním tejto funkcie aktívne podporoval činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizovali.
                                       V septembri 2018 zbavený funkcie tzv. „ministra financií a daní“.

                                       16.2.2015

                                       149.

                                       Andrei Valeryevich KARTAPOLOV
                                       (Андрей Валерьевич КАРТAПOЛOВ)

                                       Dátum narodenia: 9.11.1963
                                       Miesto narodenia: NDR (DDR)

                                       Bývalý veliteľ západného vojenského okruhu. Bývalý riaditeľ oddelenia pre hlavné operácie a zástupca šéfa generálneho štábu Ozbrojených síl Ruskej federácie. Aktívne sa podieľa na formovaní a vykonávaní vojenskej kampane ruských síl na Ukrajine.
                                       Podľa deklarovaných činností generálneho štábu vykonával operačnú kontrolu nad ozbrojenými silami, aktívne sa podieľal na formovaní a vykonávaní politiky ruskej vlády, ktorá je hrozbou pre územnú celistvosť, zvrchovanosť a nezávislosť Ukrajiny.
                                       Od júla 2018 námestník ministra obrany.

                                       16.2.2015“

                        Subjekty

                                       Názov

                                       Identifikačné údaje

                                       Odôvodnenie

                                       Dátum zaradenia na zoznam

                                       „4.

                                       Tzv. „Donecká ľudová republika“
                                       „Донецкая народная республика“
                                       „Donétskaya naródnaya respúblika“

                                       Oficiálne informácie:
                                       https://dnr-online.ru/
                                       http://smdnr.ru/
                                       https://dnrsovet.su/
                                       https://denis-pushilin.ru/

                                       Tzv. „Donecká ľudová republika“ bola vyhlásená 7. apríla 2014.
                                       Zodpovedná za zorganizovanie nezákonného referenda 11. mája 2014. Vyhlásenie nezávislosti 12. mája 2014.
                                       Tzv. „Donecká ľudová republika“ a „Luhanská ľudová republika“ podpísali 24. mája 2014 dohodu o vytvorení tzv. „Federálneho štátu Novorusko“.
                                       Je to v rozpore s ukrajinskou ústavou, a tým aj s medzinárodným právom, čím sa narúša územná celistvosť, zvrchovanosť a nezávislosť Ukrajiny.
                                       Zapája sa tiež do verbovania do nezákonných separatistických ozbrojených skupín, čím ohrozuje stabilitu alebo bezpečnosť Ukrajiny.

                                       25.7.2014

                                       5.

                                       Tzv. „Federálny štát Novorusko“
                                       „Федеративное государство Новороссия“
                                       „Federativnoje Gosudarstvo Novorossija“

                                       Oficiálne tlačové správy:
                                       http://novopressa.ru/
                                       http://novorossia-tv.ru/
                                       http://novorossia.today/
                                       http://novorossiia.ru/
                                       https://www.novorosinform.org/

                                       24. mája 2014 tzv. „Donecká ľudová republika“ a „Luhanská ľudová republika“ podpísali dohodu o vytvorení neuznaného tzv. „Federálneho štátu Novorusko“.
                                       Je to v rozpore s ukrajinskou ústavou, a tým aj s medzinárodným právom, čím ohrozuje územnú celistvosť, zvrchovanosť a nezávislosť Ukrajiny.

                                       25.7.2014

                                       24.

                                       Donecká republika (verejná organizácia)
                                       Донецкая республика

                                       Oficiálne informácie:
                                       http://oddr.info/

                                       Verejná „organizácia“, ktorá postavila kandidátov do tzv. „volieb“2. novembra 2014 a 11. novembra 2018 v tzv. „Doneckej ľudovej republike“. Tieto „voľby“ sú v rozpore s ukrajinským právom, a preto sú protiprávne.
                                       Oficiálnou účasťou na protiprávnych „voľbách“ táto organizácia aktívne podporovala činnosti a politiky, ktoré narúšajú územnú celistvosť, zvrchovanosť a nezávislosť Ukrajiny a ďalej ju destabilizujú. Jej zakladateľom bol Andriy PURGIN a na jej čele stál Alexander ZAKHARCHENKO. V roku 2018 nominovala Denisa PUSHYLINA na post „hlavy“ tzv. „Doneckej ľudovej republiky“.

                                       29.11.2014

                                       25.

                                       Mier Luhanskému regiónu (Mir Luganščine)
                                       Мир Луганщине

                                       https://mir-lug.info/

                                       Verejná „organizácia“, ktorá postavila kandidátov do tzv. „volieb“2. novembra 2014 a 11. novembra 2018 v tzv. „Luhanskej ľudovej republike“. Tieto „voľby“ sú v rozpore s ukrajinským právom, a preto sú protiprávne.
                                       Oficiálnou účasťou na protiprávnych „voľbách“ táto organizácia aktívne podporovala činnosti a politiky, ktoré narúšajú územnú celistvosť, zvrchovanosť a nezávislosť Ukrajiny a ďalej ju destabilizujú.

                                       29.11.2014

                                       26.

                                       Slobodný Donbas (alias „Free Donbas“, „Svobodny Donbass“)
                                       Свободньιй Донбасс

                                       http://www.odsd.ru/

                                       Verejná „organizácia“, ktorá postavila kandidátov do tzv. „volieb“2. novembra 2014 a 11. novembra 2018 v tzv. „Doneckej ľudovej republike“. Tieto voľby sú v rozpore s ukrajinským právom, a preto sú protiprávne.
                                       Oficiálnou účasťou na protiprávnych „voľbách“ táto organizácia aktívne podporovala činnosti a politiky, ktoré narúšajú územnú celistvosť, zvrchovanosť a nezávislosť Ukrajiny a ďalej ju destabilizujú.

                                       29.11.2014

                                       28.

                                       Luhanský hospodársky zväz (Luganskij ekonomičeskij sajuz)
                                       Луганский экономический союз

                                       Oficiálne informácie:
                                       https://nslnr.su/about/obshchestvennye-organizatsii/337/
                                       https://vk.com/public97306393

                                       „Sociálna organizácia“, ktorá postavila kandidátov do protiprávnych tzv. „volieb“2. novembra 2014 a 11. novembra 2018 v tzv. „Luhanskej ľudovej republike“. V roku 2014 nominovala kandidáta Olega AKIMOVA na post „hlavy“ tzv. „Luhanskej ľudovej republiky“ a v roku 2018 na post člena tzv. „Ľudovej rady Luhanskej ľudovej republiky“. Tieto „voľby“ sú v rozpore s ukrajinským právom, a preto sú protiprávne.
                                       Oficiálnou účasťou na protiprávnych „voľbách“ táto organizácia aktívne podporovala činnosti a politiky, ktoré narúšajú územnú celistvosť, zvrchovanosť a nezávislosť Ukrajiny a ďalej ju destabilizujú.

                                       29.11.2014“


title: Rozhodnutie Rady (SZBP) 2019/416 zo 14. marca 2019, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny

text:
                  15.3.2019

                  SK

                  Úradný vestník Európskej únie

                  L 73/117

         ROZHODNUTIE RADY (SZBP) 2019/416
         zo 14. marca 2019,
         ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny
         RADA EURÓPSKEJ ÚNIE,
         so zreteľom na Zmluvu o Európskej únii, a najmä jej článok 29,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 17. marca 2014 prijala rozhodnutie 2014/145/SZBP (1).

                     (2)

                     Vzhľadom na použitie sily zo strany Ruskej federácie, ktoré 25. novembra 2018 viedlo k zadržaniu ukrajinských vojakov a plavidiel v Kerčskom prielive, čo predstavuje porušenie medzinárodného práva, ako aj zvrchovanosti a územnej celistvosti Ukrajiny, Rada dospela k názoru, že do zoznamu osôb, subjektov a orgánov, ktoré podliehajú reštriktívnym opatreniam, uvedeného v prílohe k rozhodnutiu 2014/145/SZBP by sa malo doplniť osem osôb.

                     (3)

                     Príloha k rozhodnutiu 2014/145/SZBP by sa preto mala zodpovedajúcim spôsobom zmeniť,

               PRIJALA TOTO ROZHODNUTIE:

            Článok 1
            Osoby uvedené v prílohe k tomuto rozhodnutiu sa dopĺňajú do zoznamu uvedeného v prílohe k rozhodnutiu 2014/145/SZBP.

            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

            V Bruseli 14. marca 2019

                  Za Radu

                  predseda

               G. CIAMBA

            (1)  Rozhodnutie Rady 2014/145/SZBP zo 17. marca 2014 o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny (Ú. v. EÚ L 78, 17.3.2014, s.16).

            PRÍLOHA
            Do zoznamu osôb uvedeného v prílohe k rozhodnutiu 2014/145/SZBP sa dopĺňajú tieto osoby:

                           Meno

                           Identifikačné údaje

                           Odôvodnenie

                           Dátum zaradenia do zoznamu

                           „176.

                           Sergey Nikolayevich STANKEVICH
                           (Сергей Николаевич СТАНКЕВИЧ)

                           Pohlavie: mužské
                           Dátum narodenia: 27.1.1963

                           Veliteľ riaditeľstva pre hranice Federálnej bezpečnostnej služby Ruskej federácie pre „Krymskú republiku a mesto Sevastopol“, kontraadmirál. V tejto funkcii bol zodpovedný za akcie pobrežnej stráže námornej flotily Ruskej federácie proti Ukrajine 25. novembra 2018, ktorými sa ukrajinským plavidlám bránilo v prístupe k ich pobrežiu Azovského mora, čím sa narúšala územná celistvosť a zvrchovanosť Ukrajiny a podkopávala bezpečnosť Ukrajiny prostredníctvom rušenia pohybu a funkčnosti ukrajinských námorných plavidiel.
                           Týmito akciami sa zároveň podporilo upevnenie protiprávnej anexie Krymského poloostrova do Ruskej federácie.

                           15.3.2019

                           177.

                           Andrey Borisovich SHEIN
                           (Андрей Борисович ШЕИН)

                           Pohlavie: mužské
                           Dátum narodenia: 10.6.1971

                           Zástupca veliteľa riaditeľstva pre hranice - Veliteľ jednotky pobrežnej stráže Federálnej bezpečnostnej služby Ruskej federácie pre „Krymskú republiku a mesto Sevastopol“. V tejto funkcii sa zúčastňoval operácií proti ukrajinským plavidlám a ich posádkam počas akcií Ruskej federácie proti Ukrajine 25. novembra 2018, ktorými sa ukrajinským plavidlám bránilo v prístupe k ich pobrežiu Azovského mora, čím sa narúšala územná celistvosť a zvrchovanosť Ukrajiny a podkopávala bezpečnosť Ukrajiny prostredníctvom rušenia pohybu a funkčnosti ukrajinských námorných plavidiel.
                           Týmito akciami sa zároveň podporilo upevnenie protiprávnej anexie Krymského poloostrova do Ruskej federácie.

                           15.3.2019

                           178.

                           Aleksey Mikhailovich SALYAEV
                           Aleksey Mikhailovich SALYAYEV
                           Oleksii Mykhailovych SALIAIEV
                           (Алексей Михайлович САЛЯЕВ, Олексій Михайлович САЛЯЄВ)

                           Pohlavie: mužské
                           Dátum narodenia: 22.8.1978

                           Veliaci dôstojník hliadkového plavidla „Don“ (označenie 353) útvaru pohraničnej stráže Federálnej bezpečnostnej služby Ruskej federácie. Velil plavidlu, ktoré sa aktívne zúčastňovalo akcií Ruskej federácie proti ukrajinským plavidlám a ich posádkam 25. novembra 2018, a riadil náraz do remorkéra „Yany Kapu“ ukrajinského námorníctva. Týmito akciami sa ukrajinským plavidlám bránilo v prístupe k ich pobrežiu Azovského mora, čím sa narúšala územná celistvosť a zvrchovanosť Ukrajiny a podkopávala bezpečnosť Ukrajiny prostredníctvom rušenia pohybu a funkčnosti ukrajinských námorných plavidiel.
                           Týmito akciami sa zároveň podporilo upevnenie protiprávnej anexie Krymského poloostrova do Ruskej federácie.

                           15.3.2019

                           179.

                           Andrei SHIPITSIN / SHYPITSIN
                           (Андрей ШИПИЦИН / ШИПІЦИН)

                           Pohlavie: mužské
                           Dátum narodenia: 25.12.1969

                           Veliaci dôstojník hliadkového plavidla „Izumrud“ útvaru pohraničnej stráže Federálnej bezpečnostnej služby Ruskej federácie. Velil plavidlu, ktoré sa aktívne zúčastňovalo akcií Ruskej federácie proti ukrajinským plavidlám a ich posádkam 25. novembra 2018, ktorými sa ukrajinským plavidlám bránilo v prístupe k ich pobrežiu Azovského mora, čím sa narúšala územná celistvosť a zvrchovanosť Ukrajiny a podkopávala bezpečnosť Ukrajiny prostredníctvom rušenia pohybu a funkčnosti ukrajinských námorných plavidiel.
                           Týmito akciami sa zároveň podporilo upevnenie protiprávnej anexie Krymského poloostrova do Ruskej federácie.

                           15.3.2019

                           180.

                           Aleksey Vladimirovich SHATOKHIN / Oleksii Volodymyrovich SHATOKHIN
                           (Алексей Владимирович ШАТОХИН / Олексій Володимирович ШАТОХІН)

                           Pohlavie: mužské
                           Dátum narodenia: 26.1.1971

                           Veliteľ útvaru kerčského kontrolného bodu pre „Krymskú republiku a mesto Sevastopol“ Federálnej bezpečnostnej služby Ruskej federácie. Zúčastnil sa operácií proti ukrajinským plavidlám počas akcií Ruskej federácie proti ukrajinským plavidlám a ich posádkam 25. novembra 2018, ktorými sa ukrajinským plavidlám bránilo v prístupe k ich pobrežiu Azovského mora, čím sa narúšala územná celistvosť a zvrchovanosť Ukrajiny a podkopávala bezpečnosť Ukrajiny prostredníctvom rušenia pohybu a funkčnosti ukrajinských námorných plavidiel.
                           Týmito akciami sa zároveň podporilo upevnenie protiprávnej anexie Krymského poloostrova do Ruskej federácie.

                           15.3.2019

                           181.

                           Ruslan Alexandrovich ROMASHKІN
                           (Руслан Александрович РОМАШКИН)

                           Pohlavie: mužské
                           Dátum narodenia: 15.6.1976

                           Veliteľ kontrolného bodu v „Krymskej republike a meste Sevastopol“ Federálnej bezpečnostnej služby Ruskej federácie. V tejto funkcii bol zodpovedný za koordináciu akcií síl Ruskej federácie proti ukrajinským plavidlám a ich posádkam 25. novembra 2018, ktorými sa ukrajinským plavidlám bránilo v prístupe k ich pobrežiu Azovského mora, čím sa narúšala územná celistvosť a zvrchovanosť Ukrajiny a podkopávala bezpečnosť Ukrajiny prostredníctvom rušenia pohybu a funkčnosti ukrajinských námorných plavidiel.
                           Týmito akciami sa zároveň podporilo upevnenie protiprávnej anexie Krymského poloostrova do Ruskej federácie.

                           15.3.2019

                           182.

                           Sergey Alekseevich SHCHERBAKOV
                           (Сергей Алексеевич ЩЕРБАКОВ; Сергій Олексійович ЩЕРБАКОВ)

                           Pohlavie: mužské
                           Dátum narodenia: 2.11.1986

                           Veliaci dôstojník protiponorkového plavidla „Suzdalets“ Čiernomorskej flotily Ruskej federácie. Velil plavidlu, ktoré sa zúčastnilo akcií Ruskej federácie proti ukrajinským plavidlám a ich posádkam 25. novembra 2018, a aktívne sa zúčastnil blokády remorkéra „Yany Kapu“ a zadržania ozbrojeného člna „Nikopol“. Týmito akciami sa ukrajinským plavidlám bránilo v prístupe k ich pobrežiu Azovského mora, čím sa narúšala územná celistvosť a zvrchovanosť Ukrajiny a podkopávala bezpečnosť Ukrajiny prostredníctvom rušenia pohybu a funkčnosti ukrajinských námorných plavidiel.
                           Týmito akciami sa zároveň podporilo upevnenie protiprávnej anexie Krymského poloostrova do Ruskej federácie.

                           15.3.2019

                           183.

                           Aleksandr Vladimirovich DVORNIKOV
                           (Александр Владимирович ДВОРНИКОВ)

                           Pohlavie: mužské
                           Dátum narodenia: 22.8.1961
                           Miesto narodenia: Ussuriysk, Primorskiy Krai, Ruská federácia

                           Veliteľ južného vojenského okruhu ruských ozbrojených síl, generálplukovník, a ktorý je zodpovedný za vojenské sily v regióne, vrátane protiprávne anektovaného Krymu a Sevastopola. V tejto funkcii bol zodpovedný za akcie čiernomorskej flotily a iných vojenských síl Ruskej federácie proti Ukrajine 25. novembra 2018, ktorými sa ukrajinským plavidlám bránilo v prístupe k ich pobrežiu Azovského mora, čím sa narúšala územná celistvosť a zvrchovanosť Ukrajiny a podkopávala bezpečnosť Ukrajiny prostredníctvom rušenia pohybu a funkčnosti ukrajinských námorných plavidiel.
                           Týmito akciami sa zároveň podporilo upevnenie protiprávnej anexie Krymského poloostrova do Ruskej federácie.

                           15.3.2019“